Document ID: 32004D0186

32004D0186
L 057/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 февруари 2004 година
за изменение на някои приложения към Решение 96/510/ЕО по отношение на зоотехническите изисквания при вноса на сперма, яйцеклетки и ембриони от еднокопитни
(нотифицирано под номер С(2004) 388)
(текст от значение за ЕИП)
(2004/186/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 94/28/ЕО на Съвета от 23 юни 1994 г. за определяне на принципните, отнасящи се до зоотехнически и генеалогичните условия, приложими към вноса от трети страни на животни, на техните сперма, яйцеклетки и ембриони, и за изменение на Директива 77/504/ЕИО относно чистопородни разплодни животни от рода на едрия рогат добитък (1), и по-специално член 5, член 6, второ тире и член 7, второ тире от нея,
като има предвид, че:
(1)
В зоотехническия сертификат следва да се вписват специфични бележки, за да се установи произходът и идентификацията на животното, от което са взети спермата, яйцеклетките и ембрионите.
(2)
В Решение 96/79/ЕО на Комисията от 12 януари 1996 г. относно определяне на зоотехническите сертификати за сперма, яйцеклетки и ембриони от регистрирани еднокопитни, фигурират образци на сертификати за търговията със сперма, яйцеклетки и ембриони от регистрирани еднокопитни (2) в рамките на Общността.
(3)
В Решение 96/510/ЕО на Комисията от 18 юли 1996 г. относно определяне на родословните и зоотехнически сертификати за внос на животни за разплод, на техните сперма, яйцеклетки и ембриони (3) фигурират образци на сертификати за внос от трети страни на сперма, яйцеклетки и ембриони от говеда, свине, овце и кози.
(4)
По съображения за съгласуваност с правилата на Общността родословните и зоотехнически сертификати, които фигурират в Решение 96/510/ЕО, следва да бъдат допълнени с разпоредби за вноса от трети страни на сперма, яйцеклетки и ембриони от еднокопитни. Уместно е тези разпоредби да се основават на зоотехническите изисквания, приложими при търговията със сперма, яйцеклетки и ембриони от тези животни в рамките на Общността.
(5)
Решение 96/510/ЕО следва съответно да се измени.
(6)
Мерките, предвидени в настоящото решение, са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
Приложения IV, V и VI към Решение 96/510/ЕО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 16 февруари 2004 година.

Labels: 3
6